CELEX: 32013L0024
Language: hu
Date: 2013-05-13 00:00:00
Title: A Tanács 2013/24/EU irányelve ( 2013. május 13. ) a társasági jog területén elfogadott egyes irányelveknek a Horvát Köztársaság csatlakozására tekintettel történő kiigazításáról

10.6.2013   
            
            
               HU
            
            
               Az Európai Unió Hivatalos Lapja
            
            
               L 158/365
            
         A TANÁCS 2013/24/EU IRÁNYELVE
   (2013. május 13.)
   a társasági jog területén elfogadott egyes irányelveknek a Horvát Köztársaság csatlakozására tekintettel történő kiigazításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel Horvátország csatlakozási szerződésére és különösen annak 3. cikke (4) bekezdésére,
   tekintettel Horvátország csatlakozási okmányára és különösen annak 50. cikkére,
   tekintettel az Európai Bizottság javaslatára,
   mivel:
   
               (1)
            
            
               Horvátország csatlakozási okmányának 50. cikke értelmében amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a Tanács – minősített többséggel és a Bizottság javaslatára – ennek céljából elfogadja a szükséges jogi aktusokat, ha az eredeti jogi aktust nem a Bizottság fogadta el.
            
         
               (2)
            
            
               Horvátország csatlakozási szerződését kidolgozó és elfogadó konferencia záróokmánya jelezte, hogy a Magas Szerződő Felek politikai megállapodásra jutottak az intézmények által elfogadott jogi aktusoknak a csatlakozás miatt szükségessé váló kiigazításait illetően, és felkérték a Tanácsot és a Bizottságot, hogy e kiigazításokat a csatlakozást megelőzően fogadják el, amennyiben szükséges, az uniós jog fejlődésének figyelembevételével kiegészítve és naprakésszé téve azokat.
            
         
               (3)
            
            
               A 78/660/EGK (1), a 83/349/EGK (2), a 2009/101/EK (3), a 2009/102/EK (4), a 2011/35/EU (5) és a 2012/30/EU (6) irányelvet ennek megfelelően módosítani kell,
            
         ELFOGADTA EZT AZ IRÁNYELVET:
   1. cikk
   A 78/660/EGK, 83/349/EGK, 2009/101/EK, 2009/102/EK, 2011/35/EU és a 2012/30/EU irányelvek ezen irányelv mellékletének megfelelően módosulnak.
   2. cikk
   (1)   A tagállamok legkésőbb Horvátország Unióhoz való csatlakozásának napjáig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
   Ezeket a rendelkezéseket Horvátország Unióhoz történő csatlakozásának napjától kell alkalmazniuk.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   Ez az irányelv Horvátország csatlakozási szerződésének hatálybalépésétől függően, azok hatálybalépésének napján lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2013. május 13-án.
      
         
            a Tanács részéről
         
         
            az elnök
         
         S. COVENEY
      
   
   
      (1)  A Szerződés 50. cikke (2) bekezdésének g) pontja alapján meghatározott jogi formájú társaságok éves beszámolójáról szóló, 1978. július 25-i 78/660/EGK negyedik tanácsi irányelv (HL L 222., 1978.8.14., 11. o., magyar nyelvű különkiadás 17. fejezet, 1. kötet, 21. o.). Megjegyzés: A 78/660/EGK tanácsi irányelv címe az Európai Közösséget létrehozó szerződés cikkeinek újraszámozására figyelemmel a Lisszaboni Szerződés 5. cikkével összhangban kiigazításra került; az eredeti hivatkozás a Szerződés 54. cikke (3) bekezdésének g) pontjában volt.
   
      (2)  A Szerződés 50. cikke (2) bekezdésének g) pontja alapján az összevont (konszolidált) éves beszámolóról szóló, 1983. június 13-i 83/349/EGK tanácsi irányelv (HL L 193., 1983.7.18., 1. o., magyar nyelvű különkiadás 17. fejezet, 1. kötet, 58. o.). Megjegyzés: A 83/349/EGK tanácsi irányelv címe az Európai Közösséget létrehozó szerződés cikkeinek újraszámozására figyelemmel a Lisszaboni Szerződés 5. cikkével összhangban kiigazításra került; az eredeti hivatkozás a Szerződés 54. cikke (3) bekezdésének g) pontjában volt.
   
      (3)  Az egész Közösségre kiterjedő egységes biztosítékok kialakítása érdekében a tagállamok által a társasági tagok és harmadik személyek érdekei védelmében a Szerződés 54. cikkének második bekezdése szerinti társaságoknak előírt biztosítékok összehangolásáról szóló, 2009. szeptember 16-i 2009/101/EK európai parlamenti és tanácsi irányelv (HL L 258., 2009.10.1., 11. o.). Megjegyzés: A 2009/101/EK európai parlamenti és tanácsi irányelv címe az Európai Közösséget létrehozó szerződés cikkeinek újraszámozására figyelemmel a Lisszaboni Szerződés 5. cikkével összhangban kiigazításra került; az eredeti hivatkozás a Szerződés 48. cikke (2) bekezdésében volt.
   
      (4)  A társasági jog területén az egyszemélyes korlátolt felelősségű társaságokról szóló, 2009. szeptember 16-i 2009/102/EK európai parlamenti és tanácsi irányelv (HL L 258., 2009.10.1., 20. o.).
   
      (5)  A részvénytársaságok egyesüléséről szóló, 2011. április 5-i 2011/35/EU európai parlamenti és tanácsi irányelv (HL L 110., 2011.4.29., 1. o.).
   
      (6)  A biztosítékok egyenértékűvé tétele céljából a részvénytársaságok alapításának, valamint tőkéjük fenntartásának és módosításának tekintetében a tagállamok által a társasági tagok és harmadik személyek érdekei védelmében az Európai Unió működéséről szóló szerződés 54. cikkének második bekezdése szerinti társaságoknak előírt biztosítékok összehangolásáról szóló, 2012. október 25-i 2012/30/EU európai parlamenti és tanácsi irányelv (HL L 315., 2012.11.14., 74. o.).
   
      MELLÉKLET
      A   RÉSZ
      
         TÁRSASÁGI JOG
      
      
                  1.
               
               
                  A 2009/101/EK irányelv 1. cikke a Franciaországra vonatkozó szövegrészt követően a következőkkel egészül ki:
                  
                              „—
                           
                           
                              Horvátország:
                              dioničko društvo, društvo s ograničenom odgovornošću;”.
                           
                        
            
                  2.
               
               
                  A 2009/102/EK irányelv I. melléklete a Franciaországra vonatkozó szövegrészt követően a következőkkel egészül ki:
                  
                              „—
                           
                           
                              Horvátország:
                              društvo s ograničenom odgovornošću, dioničko društvo,”.
                           
                        
            
                  3.
               
               
                  A 2011/35/EU irányelv 1. cikkének (1) bekezdése a Franciaországra vonatkozó szövegrészt követően a következőkkel egészül:
                  
                              „—
                           
                           
                              Horvátország:
                              
                                          —
                                       
                                       
                                          dioničko društvo,”.
                                       
                                    
                        
            
                  4.
               
               
                  A 2012/30/EU irányelv I. melléklete a Franciaországra vonatkozó szövegrészt követően a következőkkel egészül:
                  
                              „—
                           
                           
                              Horvátország:
                              dioničko društvo;”.
                           
                        
            B   RÉSZ
      
         SZÁMVITELI SZABVÁNYOK
      
      
                  1.
               
               
                  78/660/EGK irányelv 1. cikkének (1) bekezdése a következőképpen módosul:
                  
                              a)
                           
                           
                              az első albekezdés a következővel egészül ki:
                              
                                          „—
                                       
                                       
                                          Horvátországban:
                                          dioničko društvo, društvo s ograničenom odgovornošću.”;
                                       
                                    
                        
                              b)
                           
                           
                              a második albekezdés a következővel egészül ki:
                              
                                          „ab)
                                       
                                       
                                          Horvátországban:
                                          javno trgovačko društvo, komanditno društvo,”.
                                       
                                    
                        
            
                  2.
               
               
                  A 83/349/EGK irányelv 4. cikke (1) bekezdésének első albekezdése a következőkkel egészül ki:
                  
                              „ab)
                           
                           
                              Horvátországban:
                              dioničko društvo, društvo s ograničenom odgovornošću.”.